“หุ้นตระกูลป.” วิ่งคึก! รับน้ำราคามันทะลุ 60 เหรียญฯ โบรกชู PTTEP เด่นสุด ลุ้นทดสอบ 127บ.
"หุ้นตระกูลป." วิ่งคึก! รับน้ำราคามันทะลุ 60 เหรียญฯ โบรกชู PTTEP เด่นสุด ลุ้นทดสอบ 127 บ.
21 มี.ค. 2562

ผู้สื่อข่าวรายงานว่า ณ เวลา 10.36 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 124 บาท บวก 2.50 บาท หรือ 2.06% สูงสุดที่ระดับ 124.50 บาท ต่ำสุดที่ระดับ 122 บาท ด้วยมูลค่าการซื้อขาย 748.43 ล้านบาท
ขณะเดียวกัน ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 48.50 บาท บวก 0.25 บาท หรือ 0.52% สูงสุดที่ระดับ 48.75 บาท ต่ำสุดที่ระดับ 48.25 บาท ด้วยมูลค่าการซื้อขาย 641.12 ล้านบาท
ส่วนราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 67.50 บาท บวก 0.50 บาท หรือ 0.75% สูงสุดที่ระดับ 67.75 บาท ต่ำสุดที่ระดับ 67.25 บาท ด้วยมูลค่าการซื้อขาย 399.63 ล้านบาท
อีกทั้งราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 70.75 บาท บวก 1 บาท หรือ 1.43% สูงสุดที่ระดับ 71 บาท ต่ำสุดที่ระดับ 70.25 บาท ด้วยมูลค่าการซื้อขาย 193.14 ล้านบาท
พร้อมกันนี้ ราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO อยู่ที่ระดับ 11.30 บาท บวก 0.30 บาท หรือ 2.73% สูงสุดที่ระดับ 11.40 บาท ต่ำสุดที่ระดับ 11.10 บาท มูลค่าการซื้อขาย 90.74 ล้านบาท
โดยนักวิเคราะห์ บล.กรุงศรี ระบุในบทวิเคราะห์ มีมุมมองเชิงบวกต่อหุ้นกลุ่มโรงกลั่น อาทิ TOP, PTTGC, SPRC โดยคาดผลการดำเนินงานในช่วงไตรมาส 1/62 จะเติบโตจากค่าการกลั่นที่ฟื้นตัวขึ้นและกำไรสต๊อกน้ำมัน (Stock gain) /
ทั้งนี้ ราคาน้ำมันดิบ WTI พุ่งทะลุ 60 เหรียญสหรัฐฯ/บาร์เรล จากสต๊อกน้ำมันดิบของสหรัฐลดลง  9.6 ล้านบาร์เรล สวนทางกับที่นักวิเคราะห์คาดว่าจะเพิ่มขึ้น 3 แสนบาร์เรล: โดย EIA รายงานตัวเลขสต๊อกน้ำมันดิบรายสัปดาห์ของสหรัฐลดลง 9.6 ล้านบาร์เรล สวนทางกับที่ตลาดคาดว่าจะเพิ่มขึ้น 3 แสนบาร์เรล
ขณะที่สต๊อกน้ำมันเบนซินลดลง 4.6 ล้านบาร์เรล มากกว่าที่ตลาดคาดว่าจะลดลง 2.4 ล้านบาร์เรล ส่งผลให้ราคาน้ำมันดิบตอบรับในทางบวกโดย WTI เพิ่มขึ้น 80 เซนต์ (+1.4%) ปิดที่ 59.83 ดอลลาร์ต่อบาร์เรล
ขณะเดียวกัน นักวิเคราะห์ บล.ซีจีเอส-ซีไอเอ็มบี ระบุแนะนำซื้อ PTTEP โดยมีแนวรับที่ 121 และ 120 เพื่อคาดหวังการปรับตัวเพิ่มขึ้นไปทดสอบแนวต้านที่ 125 และ 127 เป็นจุดขายทำกำไร